KKULBEE EDUCATION
-Harangan n'yo siya! -Hoy!
Ipasa mo sa 'kin!
-Saluhin mo. -Harangan mo siya!
-Uy! -Uy!
-Dito! -Pass!
Habulin mo siya!
-Yuko! -Matatamaan mo siya!
Out!
Bakit? Out ka na.
Bakit puro lalaki ang naglalaro ng soccer samantalang kami puro dobgeball?
May iba ka bang gustong gawin?
Hindi po, okupado kasi nila ang buong field.
Nandito lang kami sa isang sulok, pero ang lawak-lawak po ng field.
14 M X 7 M = 98 SQUARE METER 90 M X 45 M = 4050 SQUARE METER
Sa field kasi nilalaro ang soccer.
Pag wala sila sa field, footvolley na ang tawag do'n.
Bakit po okupado nila ang buong field?
Parehas lang naman po kaming nagbabayad.
Di po 'to patas.
Bakit ganiyan ang iniisip mo?
Mahilig sa soccer ang mga lalaki, kaya 'yon ang nilalaro nila.
Mahilig kayong mga babae sa dodgeball, di ba?
-Di ba? -Opo.
Paano namin malalaman kung ito lang ang nalalaro namin?
Mas mahalaga po sa 'kin ang pagiging patas kaysa sa dodgeball,
kaya gusto kong maglaro ng soccer.
Masyado kang madaming iniisip, bata.
Sa buhay, minsan natatalo ka rin.
Di ka magugustuhan ng mga kaibigan mo pag natatakot kang matalo.
Gusto mo bang magalit sila sa 'yo?
Ayaw mo, di ba?
Tumabi ka na lang at 'wag mo na sirain ang laro ng mga kaibigan mo.
Out!
Ipagpatuloy n'yo na ang laro.
Nasaan na ang bola?
-Kung magagalit sila… -Pambihira.
Ano na naman?
Kasalanan na nila 'yon,
alis na ako do'n.
Ano'ng pangalan mo?
-Son Hae… -Bilisan mo nga sumagot.
Ano'ng pangalan mo?
Naniniwala ako sa katarungan at ayokong natatalo,
at anak ako ng anghel na di nakakalipad.
Pasok ka.
Mag-hello ka sa kaniya. Sa 'tin muna siya titira.
Napakabait at mapagbigay talaga si Mama.
Mag-hello ka.
Sa 'tin muna siya titira.
Ay, sus.
Mag-hello ka.
Sa 'tin muna siya…
-Hae-yeong. -Sinabihan akong gayahin ko raw si Mama,
na lumaking mabait at kagalang-galang.
Ang hindi nila alam, hinahabaan ko ang pasensiya ko
para sa mama ko araw-araw.
Akin dapat lahat ng pagmamahal at atensiyon ng mama ko.
Dahan-dahan.
Ang galing mo.
Sa 'kin din dapat ang lahat ng oras at lakas niya.
Mama!
Dahil hindi ako mabait at mapagbigay kagaya niya,
lagi akong pinagdadamutan at lagi akong talo.
Bilisan mo nga sumagot.
Ano'ng pangalan mo?
Hae-yeong po.
Son Hae-yeong!
EPISODE 1
Hi.
-Ang ganda mo. -Dito po ang tingin.
Kukunan ko na kayo.
One, two, three.
CONGRATULATIONS KKULBEE EDUCATION CEO BOK GYU-HYUN
Hi, Ms. Son.
-Nandito na pala kayo, Ms. Gong. -Oo.
Gusto ko kasing namamasyal sa Gangnam kapag weekend,
suot ang pinakamasikip kong damit, at kumain ng sosyal na pagkain.
Kasama ng mga katrabahong ayaw n'yo?
Maliban sa 'yo.
Magkano ang ibibigay mo?
Mga 100,000…
College friend at katrabaho mo si Woo-jae, di ba?
Oo.
Siguro, magbibigay ako ng 150,000…
Siguradong sosyal ang pagkain dito,
mga 150,000 won kada tao.
Kung 150,000 won ang pagkain,
dapat pala 300,000 ang ibigay ko.
Wedding invitation ba 'to o resibo?
'Yon ang tanong.
Sinabi mo pa.
Kung idadagdag ko pa ang congratulatory money…
COLLEGE FRIEND 150,000 WON
KATRABAHO 100,000 WON
COLLEGE FRIEND: 200,000 WON KATRABAHO: 100,000 - 150,000 WON
Makakabili na ako ng sasakyan.
Mismo, pero 'yong maliit lang.
Isipin mo ang congratulatory money ng magulang mo sa 'yo.
Oo nga, dapat may kapalit ang congratulatory money,
pero puro lang ako bigay.
May tsansa ka pang tumanggap.
Ngayon lang ako makakapagbigay.
Donasyon ko na 'to.
CONGRATULATORY MONEY
PANGALAN NG NAGBIGAY AT HALAGA
Nakasanayan na sa buong bansa ang magbigay ng congratulatory money.
Tingin dito. One, two…
Makakatanggap ang nagbigay, at magbibigay ang nakatanggap.
Patas man kung titingnan,
pero may di tayo napapansin.
Di kasama ang gastos na dala ng inflation,
maging ang accommodation at pamasahe papunta sa wedding venue.
At di ka makakasiguro na sa isang sobre
ay isang bisita lang ang darating.
Di mo rin alam kung magiging kaibigan mo pa rin
ang bibigyan mo ng pera pag lumipat ka na ng trabaho,
pag nag-abroad ka, o pag namatay ka, at bibigyan ka rin ng pera.
Kung susugal ka sa walang kasiguraduhan,
talagang talo ang unang magbibigay.
Mabuti nakarating ka, Manager Son. Akala ko di ka makakapunta.
Akala ko ba hindi dapat nagkikita ang mag-ex sa kasal?
Bakit naman di ako pupunta, Manager Ahn Woo-jae?
Nandito kaya lahat ng college friends at mga katrabaho natin.
Siyempre maghihinala sila kung di ako pupunta.
Tanga-tanga mo talaga.
Congratulations.
Anim na buwan pa lang ang nakakalipas,
di ko aakalaing ikakasal ka.
Anim na buwan pa lang tayong hiwalay, tapos ikakasal ka na.
Tatlong buwan lang ang kinailangan ko
para makita na sosyal ang mahal kong si Yi-lin.
Habang ikaw, mahirap ka pa rin.
Ako dapat ang magsabi n'yan.
'Yon lang po. Salamat.
Hello. Ako si Kim Ji-uk, at nag-aaplay ako sa Liter Electronics
sa overseas sales department.
Naniniwala ako na may dalawa akong magandang katangian…
Ulila ka ba?
Bakit di nakalagay ang pamilya mo rito?
Namatay na ba sila o pinanganak ka nang ulila?
Wala pong ipinapanganak na ulila, sir.
Ang lola ko ho ang nag-aruga sa 'kin bago siya pumanaw,
at masaya po ang kabataan ko dahil sa tulong mga charity company
gaya ng Liter Electronics.
Kung mabibigyan ako ng pagkakataon na magtrabaho sa Liter Electronics,
di ko lang pagtitibayin ang aking mga abilidad at pangarap,
nais ko rin suklian ang mga ipinagkaloob ninyo sa 'kin.
Madalas matiyaga pero insecure ang mga taong tulad mo.
Gano'n ka nga ba?
Ang tubig sa ahas ay nagiging lason,
habang sa baka ay nagiging gatas.
Ang mga insecurity ko ang naging dahilan kung bakit natuto ako sa buhay.
Isa akong scholar no'ng college, at…
Dapat nakakapagsalita ka ng maraming lengguwahe sa trabaho na 'to.
May alam ka ba? Malabong nakapag-aral ka sa ibang bansa.
Pag gusto, may paraan.
Pag ayaw, maraming dahilan.
Natuto ako ng English at Chinese kahit di ako nag-aral sa abroad…
Saan nagkolehiyo ang magulang mo?
Alam mo ba?
Wala ka ring nilagay na internship experience.
Mukhang mas mahalaga sa 'yo ang may makain sa araw-araw.
2023 3RD QUARTER LITER ELECTRONICS INTERN RECRUITMENT
Ms. Jung Su-a.
Sa edad na 24, masaya makipag-date. May nobyo ka na ba?
Wala po, mas mahalaga po sa 'kin ang magsikap sa trabaho…
Gusto ng mga lalaki 'yong independent.
Kailan mo balak magpakasal?
Magtatrabaho ka pa rin ba pag nabuntis ka?
Madalas lumuwas ng bansa ang mga nasa overseas sales.
Kakayanin mo ba 'yon kung magkakaanak ka?
Gano'n po ba…
Sakaling di sinasadyang mahawakan ka ng superior mo habang kinakausap ka,
ano'ng gagawin mo?
Sisiguraduhin ko po na di 'yon mangyayari…
Pero paano kung mangyari?
Kung gano'n po…
Kung gano'n,
kakausapin ko ang superior ko para malaman niya ang nararamdaman ko…
A, gano'n ba?
Mr. Bok Gi-un, ano'ng gagawin mo kung nagsumbong ang babae mong katrabaho
at sinabi niyang nabastos siya ng kaniyang superior?
Sir, una po sa lahat,
aalamin ko kung nagkamali lang siya ng pagkaunawa sa kinilos ng superior
o kung may ginawa rin siya sa superior na nag-udyok para bastusin siya.
At sa pagkakaalam ko, walang empleado sa kompanya ng Liter Electronics
ang makakagawa no'n.
Secondary victimization ang tawag do'n.
Papayuhan ko siyang mangalap ng matibay na ebidensiya
sa mga text, email, voice recording, o kuha sa CCTV.
Gaya ng ginagawa ko ngayon.
Malinaw na paglabag sa patas na karapatan
ang tanong n'yo kay Ms. Jung Su-a,
ayon sa National Human Rights Commission.
Ano'ng sabi mo?
Inaakusahan mo ba ako ng sexism at sexual harassment?
Di mo ba alam kung ano ang stress interview?
Sige, kung sa tingin mo ay magaling ka
at matuwid, paano naman si Mr. Bok?
Akala mo ba gano'n ang sagot niya dahil masama siyang tao?
Common sense kasi ang tawag do'n.
Kung gano'n,
humihingi po ako ng tawad sa mga sinabi ko.
Bigyan n'yo pa po ako ng pagkakataon na sagutin ang tanong.
Sige, pagbibigyan kita.
Ano'ng gagawin mo kapag nagsumbong sa 'yo
ang babae mong katrabaho na siya raw ay nabastos ng kaniyang superior?
Paghahanapin mo ba siya ng ebidensiya
at pagsusumbungin sa Human Rights Commision?
Siyempre naman.
LITER ELECTRONICS, CO.
Sandali.
Pasensiya pala sa nangyari kanina.
-Kanina? -Sa 'kin?
Mali na nakialam ako habang kayo ang kinakausap.
At di sa mas magiting o mas matapang ako sa 'yo, Mr. Bok.
Hindi kasi ako desperado makuha ang trabahong 'to.
-Pinilit lang ako ng professor ko. -A…
Kaya ba ganiyan ang damit at buhok mo?
Kasalanan ko pag di kayo natanggap.
Pasensiya na.
Grabe.
Ibang klase ka rin, 'no?
Ano'ng pinapalabas mo kung hihingi ka rin ng tawad do'n?
A…
Pasensiya na kung humihingi ako ng paumanhin para do'n.
Anghel ka ba?
Hoy.
Di magiging masamang alaala ang interview na 'yon dahil sa 'yo.
Salamat.
At ayoko rin naman dito kahit na tanggapin nila ako.
Bahala sila riyan!
Pinapatawad n'yo na ba ako?
-Siyempre naman. -Siyempre naman.
Kung di pala trabaho ang pakay mo, ano'ng plano mo?
Sa totoo lang,
may ginagawa ako na walang ibang nakakaalam.
Ano 'yon?
Papasok na ang mga nanay ng bride at groom.
Naaamoy ko ang kayamanan nila mula rito.
Balita ko, mayaman ang pamilya ni Yi-lin.
Kaya niya siya pinakasalan.
Alam mo namang tuso 'yan si Ahn Woo-jae.
MAMA
Sasagutin ko lang.
Ma, si Hae-yeong 'to.
Kumain na ba kayo?
Gutom na ako.
Gusto ko ng pagkain.
Kakakain n'yo lang, ma'am.
Naubos niya lahat.
Ayos lang ba siya?
Oo naman.
Mukhang abala ka nitong mga nakaraan.
Di ka rin nakadalaw no'ng isang linggo.
May wedding kasi akong pinuntahan ngayon.
Dadalaw na lang ako sa susunod na linggo.
Dapat lang.
Di mo man ramdam, pero miss na miss ka ng mama mo.
Opo, dadalaw ako.
Sige po.
Puwede na pong sindihan ng mga nanay ng bride at groom ang kandila.
Palakpakan natin sila.
Papasok na ang bride.
Bagay na bagay sila.
Oo nga.
Bagay sila.
Manager Ahn.
Ano 'yon, Manager Son?
6 NA BUWAN ANG NAKALIPAS
Na-email ko na 'yong schedule ng workshop.
-Wala tayong date ngayon. -May sasabihin ako.
Ngayon na ba?
Oo, maghiwalay na tayo.
-Ano? -Maghiwalay na tayo.
Ikaw talaga, puro ka kalokohan.
Bakit ka naman nakikipaghiwalay agad?
Wala namang dahilan.
May nagawa ba akong mali?
-Galit ka ba sa 'kin? -Wala na akong nararamdaman sa 'yo.
Sa madaling salita,
di na kita mahal.
Tapusin na natin 'to.
Son Hae-yeong!
Bakit dito ka nakikipaghiwalay sa 'kin?
Wala kang kotse, kaya ayos ka lang.
Isipin mo naman na masasaktan ako,
maalala kita sa tuwing magpa-park ako.
Sa iba ka na lang mag-park.
Mag-iingat ka.
Oras na para sa picture taking.
Simulan natin sa pamilya ng bagong kasal.
Ganiyan nga.
Uminom tayo ng mamahaling wine.
Nakakainggit naman si Yi-lin.
One-year anniversary nila ngayon, di ba?
Nakakainggit.
One-year anniversary?
Pero anim na buwan pa lang mula no'ng naghiwalay kami.
HIWALAYAN NINA HAE-YEONG AT WOO-JAE
KASAL NINA WOO-JAE AT YI-LIN UNANG DATE NINA WOO-JAE AND YI-LIN
Pinagsabay niya kami?
Iniisip ko kung paano ko siya hihiwalayan.
Buti na lang inunahan niya ako.
Unahin natin ang bride, groom, at ang kanilang magulang.
Mag-heart kayo sa camera.
One, two, three. Isa pa.
Ganda. One, two, three.
Sunod naman ang mga kaibigan at katrabaho
-ng bride at groom. -Yumayanig ba?
Sa mga kaibigan at katrabaho,
umakyat na kayo sa stage para makapagpa-picture.
Sasama ka ba sa picture?
Oo naman.
-Paano nangyari 'yon? -Hala! Ano'ng nangyayari?
Oh, my god.
Ano'ng ginagawa mo? Tumigil ka na.
Balita ko, isang taon na mula no'ng maging kayo?
Anim na buwan pa lang no'ng naghiwalay tayo,
pero one-year anniversary n'yo na.
Pinagsabay mo kami?
Ano ka ba.
-Nakalipas na 'yon. -Oo nga.
Ngumiti ka. Masayang araw 'to para sa 'yo.
Ngumiti na kayo.
One, two, three.
Sunod, finger heart naman.
One, two, three.
Ayos.
Ang ganda.
Halik naman, bride at groom! Palakpakan!
Sige pa.
Sir, narinig ko kulang daw ang anghang ng mga pagkain.
May kailangan tayong baguhin.
Masyadong maanghang ang mga pagkain.
Hindi puwede.
Ang tagal kong pinaghirapan 'yon.
Ayaw kong nagsasayang ng pagkain.
Kaya dapat busugin mo ako.
Kain na, Ja-yeon!
Mauna na po kayo!
Sabayan mo ako. Ayokong kumain mag-isa.
Alam kong sabik ka nang hubaran siya,
pero ang dami ng pesticide riyan.
-Organic 'yong pagkain. -Kaya iniipis.
Nagawa mo na ba 'yon sa damuhan?
Mahirap mag-focus pag di mo alam kung insekto o kamay ang nasa katawan mo.
Nagawa mo na sa damuhan?
Nagugutom na ako.
Sino'ng kasama mo?
Ikaw ba'ng nakaisip no'n o 'yong producer?
Wow.
Abalang-abala ka sa pagsusulat, ni di ka na makapagbanyo.
Kaya naisip kong bigyan ka ng totoong pagkain.
Ms. Cha.
Sinusuhulan kita.
Kunin mo akong voice actor pag naging pelikula ang kuwento mo.
Oo naman.
Anong oras uuwi si Hae-yeong?
Kasama niya ang college friends niya, kaya baka gabihin na siya.
Nagpunta talaga siya sa kasal ng ex niya para itago ang sekreto niya.
Di talaga maganda ang office romance.
What's Wrong with Mr. Kim?, Office Matchmaking,
at Spice Up Our Love.
Puro office romance 'yon.
Gusto kong mabasa 'yon ng mga tao at hindi gawin sa tunay na buhay,
lalo na ni Hae-yeong.
Hala, nandito na siya.
Pinalaya mo na ba ang ex mo, Ms. Galante?
Two-timer ang buwisit na 'yon.
-Ano? -Ano?
Anim na buwan na palang sila bago kami naghiwalay.
-Ano? -Ano?
Nag-propose siya sa kaniya
no'ng araw na hiniwalayan ko siya.
Sabi ko na nga ba!
Di siya 'yong tipo na magpapakasal sa loob ng tatlong buwan!
Ano'ng ginawa mo? Hinayaan mo lang?
Bago pa lumamig ang tsaa…
Dinala mo pala.
Diyos ko!
Baliw ka ba?
Nasisiraan ka na talaga!
-Nagpunta ka sa kasal ng ex mo… -At sinalo mo ang bouquet?
Sunod naman ang mga kaibigan at katrabaho ng bride at groom.
Sa mga kaibigan at katrabaho,
umakyat na kayo sa stage para makapagpa-picture.
Pass ako. Sasama ka ba sa picture?
Oo naman.
Palibutan n'yo ang bagong kasal at magdikit-dikit kayo.
Dapat kita lahat.
Ayos.
Sa gilid po ng bride ang mga babae.
-Pero… -Dito po.
Dito po.
Ngumiti na kayo.
One, two, three.
Sana di na lang ako nagbigay ng pera.
Nakakainis, 'yong pera ko.
-'Yong pera ko! -Pera ba talaga ang iniiyakan mo?
Kailangan mo lang magpakasal at mababawi mo rin 'yon.
Pupunta kaya siya sa kasal ko?
Pupunta ba siya mag-isa?
Dadalhin niya ang asawa niya, tapos 300,000 won lang ang ibibigay niya.
Talo pa ako.
Bakit mo ba siya hiniwalayan?
-Ha? -Di mo kasi sinabi sa 'kin kung bakit.
Ikaw, alam mo?
Halata naman. Naisip niya sigurong natatalo na siya.
Palagi namang gano'n. Nakalimutan mo na ba?
6 TAON ANG NAKALIPAS
Pambihira!
Hoy.
Dito ka na nga lang nakikitira, pero palagi kang walang dala.
Di mo man lang ba naisip bumili ng mga gamit?
Dumoble na ang gastos ko mula no'ng naging tayo.
Boyfriend ba kita o ampon?
Naaalala mo ba no'ng hiniwalayan niya 'yong kuripot na si Mr. Gu?
Palamunin 'yon, e.
Nangunguha ng mga prutas at supplement nang walang paalam.
Pinakain, pinatulog at pinaliguan ko siya rito.
Tumulong man lang sana siya kung may konsiyensiya siya.
Sino nga'ng sumunod kay Mr. Gu?
'Yong Mr. Battery.
Si Mr. Park.
Ito lang ba talaga…
ang kaya mong gawin?
3 TAON ANG NAKALIPAS
Maraming beses kitang binigyan ng pagkakataon,
pero ito na 'yon?
Ito lang ba talaga ang kaya mo?
Magsabi ka ng totoo.
Kung binigay mo na ang lahat at ito na talaga 'yon,
wala ka nang pag-asa.
Ganito kasi 'yon.
Kung tatlong beses siyang nagsaya,
dapat masiyahan din ako ng tatlong beses.
-Pambihira. -Sige na.
Sobra na ang tatlong beses.
Pero kahit isang beses?
-Tungkulin niyang… -Wala kahit isa?
Kahit isa.
Bakit? Public bathhouse ba 'to?
Parang naligo lang siya at umalis.
Naubos ang battery niya?
Pero mabait naman siya.
Mas mahalaga ba talaga 'yon?
-Oo! -Oo!
MGA WANTED NA KRIMINAL
Uy, pantayin mo ang paglagay.
Baluktot na nga ang buhay ng mga gagong 'yan.
Naku, nandito na ang anghel natin.
Heto po, salamat po sa damit.
Kumusta ang interview?
Sa totoo lang po…
Sana bumili ka na lang ng damit mo.
Kahit maayos ang hitsura mo, mahirap pa ring matanggap sa trabaho.
May bagong wanted poster na pala.
Puwede akong magdikit sa mga madadaanan ko.
Ayos 'yan.
Wala ka mang trabaho, napakabuti mo namang tao.
Wala po 'to. Para naman 'to sa kaligtasan ng lugar natin.
Pero di ka rito nakatira.
Po?
Sige po, mauna na ako.
Sige. Ingat ka.
Siya po ba 'yong lalaking
nagreport sa limang wanted, nakahuli sa dalawa roon,
pati na rin sa maraming manyakis at scammer dito?
Siya ba si Kim Ji-uk, 'yong civilian officer number 28?
Isa siyang anghel na nagkatawang-tao.
Masaya kaya siyang manugangin?
Di ba siya masyadong mabait?
Hindi, ayoko sa hitsura niya.
MGA NAWAWALA MGA WANTED NA KRIMINAL
Puwede tayong manguha ng kalakal sa mga convenience store
basta nakadikit ang mga poster na 'yan sa mga kariton namin?
Tama ka.
Dahil buong araw tayo sa labas,
mas maraming makakakita sa mga kriminal at mga nawawalang bata na 'to.
Mangangalakal tayo at magtutulungan.
-Sabay natin 'yong magagawa. -Tama.
-Tandaan n'yo po. -Ano 'yon?
Pag may nakita po kayong isa sa kanila, tumawag kayo kaagad sa pulis.
Pero mag-iingat po kayo.
Mas mahalaga ang kaligtasan n'yo, naiintindihan n'yo po ba?
-Oo naman. -Ikaw naman.
Sino ba'ng nagpadala ng anghel na 'to?
-Isa kang anghel. -Oo nga.
Isang tunay na anghel.
Aalis na si Hui-seong, Ja-yeon.
Ingat!
May gagawin ka next weekeend?
-Bibisitahin mo si Mama? -Oo.
Gusto mo samahan kita?
Isang taon ko na siyang di nakikita.
Pero medyo sira na ang bahay niya.
Masyado pang magulo.
Ano naman?
Ayaw niya bang bisitahin namin siya?
Para kang sira.
Medyo nahihiya lang siya.
Pupunta tayo pag naayos na.
Hala siya, si Hui-seong talaga.
Gusto mo bang bilihan kita ng jelly?
Jelly?
Adik ka pa rin do'n?
Mas madali pa rin itigil ang paninigarilyo.
Siya pa rin 'yong lalaki sa convenience store?
'Yong asong ulol?
Bakit asong ulol ang tawag mo sa kaniya? Mukha kaya siyang anghel.
Ewan. Inaaway niya ako nang walang dahilan.
May dahilan naman siguro siya.
Wala talaga.
Sa umpisa pa lang, ayaw na niya sa 'kin.
E, bakit pumupunta ka pa rin do'n?
Kung inaaway niya ako nang walang dahilan, e di bibigyan ko siya ng dahilan.
Kawalan niya kung ayaw niya sa 'kin.
Hello.
-Nasaan na 'yong… -Inalis na.
Di pa nga ako tapos magsalita.
Wala nang Mustard Pang Pang Jelly.
A, puwede mo bang tingnan…
May lima kaming Giant Worm, pitong Molang Jelly, tatlong Heybo Mix,
anim na Golden Jelly, at 13 na Podong Podong Jelly.
Wow, human computer ka ba?
Galing.
Isang pakete nga ng sigarilyo.
A, isang pakete nga ng Sunhill…
Hayun.
IIKSI ANG BUHAY SA PANINIGARILYO
Imbes na 1 mg, 3 mg, slim, super slim, forest slim ang ibigay mo sa 'kin,
ibebenta mo sa 'kin ang 6 mg na pack ng sigarilyo?
Pareho lang naman ang babayaran mo. Sayang naman.
-Tapos iiksi pa ang buhay ko? -Gusto mo ba mabuhay nang matagal?
-Hoy! -Ano?
-Loko ka, a. -Ikaw ang nag-umpisa.
MASTERING ENGLISH INTERVIEWS FOR JOBSEEKERS
Di ka ba maghahanap ng ibang trabaho? Ang tagal mo nang part-timer dito.
Gagawin ko 'yon pag nagpakasal ka na.
SUBJECT: EPISODES 97 AT 98 NG SPICE UP OUR LOVE
EMAIL SENT
Mahusay, Ms. Yeon.
Alam kong pagod ka na, kaya 'wag ka na magbasa ng comments.
Matulog ka na.
Halatang di pa nakapagtrabaho sa opisina ang author.
May CEO bang kumakain sa cafeteria?
Di mo kami maloloko.
May kilala ka ba na galing sa mayamang pamilya?
Ito ba 'yong pagnanasa ng author?
Gaano ka kalandi para masulat 'to?
Wala kang delikadesa.
Masyadong humaling ang bidang babae. 'Wag ka na magsulat.
Ha-jun ulit ang pangalan ng lalaki? Umay.
May bayad nga 'yong mga journal na sinusulat ko.
Masyadong pursigido ang mga hater na 'to.
Ms. Yeon Bo-ra, sobra akong natuwa sa episode na 'to.
Nasasabik na 'ko sa mga kasunod.
Pagbutihin n'yo pa lalo, Ms. Yeon!
Babasahin 'to ulit mula sa umpisa.
SPICE UP OUR LOVE EPISODE 90
NA-PIN NI YEON BO-RA ANG COMMENT NI HAJUNLOVE
Ano'ng nakakatawa, Jeong-a?
-May binabasa akong fantasy novel. -Fantasy ba 'ka mo?
Tungkol saan?
Tungkol sa lalaking may mahal na babae.
-May kapangyarihan 'yong lalaki? -Wala.
Alien ba siya?
Hindi, mula siya sa mayamang pamilya.
Paano 'yon naging fantasy?
Mayaman naman tayo.
Tungkol siya sa walang hanggang pag-ibig.
Nagmamahalan ang lalaki at babae.
Jeong-a, mag-focus ka sa pagkain.
Makapagsalita ka.
Bakit di ka mag-focus sa pamilya mo?
Ang tagal na no'n.
At 'wag sa harap ni Gyu-hyun.
Salamat po sa pagkain.
Anong klaseng CEO ng education company ang walang tamang asal?
Aalis ka na agad kahit di pa tapos ang mga nakakatanda?
Maupo ka. May sasabihin ako.
Pasensiya na po, may meeting pa ako.
May mas mataas pa ba sa 'kin
sa mga dadalo sa meeting mo?
Nasaan ang tamang asal mo?
Sumama ka na sa kaniya.
Di man siya naging mabuting ama,
magaling naman siyang chairman.
Opo.
Sinabihan ko na siyang 'wag itapon ang mga diyaryo sa opisina ko.
Palitan na natin ang maid.
Magsalita na lang kayo, 'wag na kayong magkalkal.
Heto.
GONGJIN THINK GREAT KKULBEE EDUCATION
Di ka ba nahihiya?
Para saan pa ang meeting n'yo kung pumapangalawa lang kayo?
Di n'yo ba nakita
na nangunguna tayo sa brand reputation at employment desirability?
Ang pinakamasakit na insulto na sinabi sa 'kin ng lolo mo,
"Mabait na bata siya. "
Ibig sabihin, wala kang pakinabang.
Maganda ang reputasyon ng kompanya mo at masaya ang mga empleado?
Ano'ng sasabihin ko sa mga shareholder? "Konti man ang kita, pero mabait siya. "
-Pero… -Dahil nag-iisang anak ka,
puwede mong isantabi ang posisyon mo.
Alam mo, pag tumubos ka sa sanglaan,
dapat dala mo ang resibo.
Ikaw, ano'ng dadalhin mo?
Paternity test?
-Una sa revenue sa tatlong taon. -Magpakasal ka na.
Po?
Di ka mangunguna kahit kailan.
Imbis na palakasin n'yo ang loob ko, bakit n'yo ako hinihila pababa?
Kailangan mo manalo para magtagumpay.
Hindi magtatagumpay ang isang mapagpanggap na tulad mo.
Hahanapan kita ng mapapangasawa na nararapat sa gaya mong talunan.
Kung gusto mong manalo, magpakasal ka.
Di na kailangan.
-Ayaw mong magpakasal? -Oo.
Mas gugustuhin mong pangunahan ang kompanya mo?
-Oo. -Sa loob ng isang taon?
Oo.
Ano po?
Manguna ka sa revenue ngayong taon. Kung hindi, magpapakasal ka.
Kasunduan mo 'to sa chairman.
Hayan.
At hayun.
Naka-record lahat.
Grabe ka naman, Chairman Bok.
Sandali, Pa. Papa!
KKULBEE EDUCATION
DAHILAN NG DEPARTMENT TRANSFER REQUEST
PUMASOK AKO NG KKULBEE EDUCATION BILANG IT SERVICE DEVELOPER…
Dahil sa mga nakasaad na dahilan,
nais kong mailipat sa service development…
"Nais kong mailipat…"?
Gawin nating, "Hinihiling kong mailipat. "
Sir, sana po maganda…
ang umaga n'yo.
'Wag ko muna 'to ipadala ngayon.
Siguro sa susunod na lang.
EMAIL SENT SUCCESSFULLY
Secretary Yeo!
RESIGNATION LETTER
Secretary Yeo.
-Gusto ko pong mag-code, sir. -Ano'ng gagawin ko?
Pag pumayag kayong lumipat ako,
gagawin ko kahit anong…
-Magpakasal? -A!
-Ano? -Sir?
-"A"? -A, B, C, D…
D… Dadagukan kita, e.
Pasensiya na po.
Ano po'ng sinasabi n'yo, sir?
Ang sabi ng chairman
dapat manguna tayo sa revenue sa loob ng isang taon, kundi magpakasal ako.
Sa tingin mo ba posible 'yon?
Gusto n'yo ba 'yong totoo?
Imposible po 'yon.
Kaya nga. Paano tataas ang kita natin…
'Yong kasal po.
Sinasabi mo bang imposible na ikasal ako?
Wala naman po kayong nobya ngayon,
o kahit kausap.
Nagkarelasyon na ba kayo dati?
Grabe ka naman, hindi naman imposible 'yon.
Ako ang ikatlong tagapagmana ng pamilya namin
-at ako rin ang CEO. -A, arranged marriage?
Pero…
sa tingin mo ba talaga
kaya nating manguna
-sa loob ng isang taon? -Oo naman.
Paano natin gagawin 'yon?
Hindi na tayo ang mag-iisip niyan.
E, sino?
Teka, may Mustard Pang Pang Jelly na ulit?
Oo, pero…
MUSTARD PANG PANG JELLY 2,000 WON
Saan?
Saan? Di ko makita.
Di mo ako pinatapos.
Mayroon, pero naubos na.
-E, ano 'yan? -Ito?
Ito na ang huli.
Natutukso akong manigarilyo
pag walang Mustard Pang Pang Jelly…
Ano?
Tapos na 'ko sa trabaho.
Nakakainis ka.
Naririnig kita.
Buwisit ka!
YU-KYUNG: BAKIT DI MO SINASAGOT ANG MGA TAWAG KO? MISS NA KITA
Salamat.
DESIGN TEAM
Nakabalik na pala si Manager Ahn mula sa honeymoon niya.
Di ba uso na ngayon ang maging single? Bakit ba ganito ang kompanya natin?
May incentive ang kompanya natin sa mga kasal, buntis, at bagong panganak.
Ang tatlong benepisyong 'yon ang habol ng mga empleado.
Talaga?
Mukhang di mo alam dahil di ka pa kasal.
Pag nagpakasal ka,
may tatlong milyong won ka at dalawang linggong bakasyon.
Sagot rin nila ang mga wedding decoration at bus para sa mga bisita mo.
Ang kompanya na rin ang bahala sa rehistro ng kasal,
medical expenses ng asawa mo, bulaklak pag anibersaryo,
at bakasyon kada limang taon.
Pag nagkaroon ka ng tatlong anak, may isang milyon ka kada bata.
May maternity insurance pa.
Pag lumabas na ang bata, may cake ka, day off, at marami pang iba!
Lugi naman ang mga single ro'n.
Parehas lang naman tayong nagtatrabaho, pero ang mga kasal lang ang may benepisyo.
Nagkakamali ka.
Mas maraming trabaho ang mga single.
Mas maraming bakasyon ang mga kasal kaysa mga single.
Si Mr. Lee nga nagpakasal no'ng isang taon at ngayong taon din.
Nagulat ako no'ng nabalitaan ko.
Hindi ko alam na divorced na siya no'ng natanggap ko ang imbitasyon.
Basta kasal ka,
wala nang pakialam ang kompanya kung maging masaya ka
o miserable sa huli.
At isa pa, pagkatapos niyang magpakasal nang dalawang beses sa loob ng isang taon,
may isang buwang bakasyon si Mr. Lee at dagdag anim na milyon sa suweldo.
Ano'ng napala mo sa sobrang kayod?
Kung gusto mo ng dagdag suweldo,
mas mahalaga ang kasal kaysa sa performance.
BAGONG KASAL AHN WOO-JAE AT KWON YI-LIN
Kumusta ang honeymoon n'yo?
Ayos naman, salamat.
Puwede ba kitang makausap?
KAILANGAN NG AUTHORIZATION
MANLOLOKO KA
Pambihira.
Ang immature mo.
Paano na ang ginawa mong pag-two time sa 'kin?
Hindi ba immature 'yon?
Hiniwalayan mo ako nang di tayo nag-uusap.
At higit sa lahat,
nakabuti sa 'yo ang panloloko ko.
-Ano? -Isipin mo.
Kung ikaw lang ang minahal ko, di kita basta pakakawalan.
Pero pinakawalan kita agad, kaya di ka masyadong nahirapan.
Baliw ka talaga.
Manahimik ka na nga, at bayaran mo na lang ako.
Bayaran?
'Yong congratulatory money na binigay ko
sa kasal mo para ilihim ang naging relasyon natin.
Di sana ako nagbigay kung alam ko na niloko mo ako.
Bayaran mo ang 300,000 won ko.
Ginagawa mo lang ba talaga 'to para mabawi ang kakarampot na pera?
"Karampot na pera"?
Maliit lang ba sa 'yo ang 300,000?
Sabihin mo nang mukha akong pera,
basta ibalik mo ang pera ko.
Ayaw mo bang malaman kung minahal talaga kita?
Di ba dapat paluhurin at pahingiin mo ako ng tawad?
Di mo naman ako totoong minahal.
Di mo ako kailangang kaawaan.
Wala akong pakialam kung lumuhod ka sa harap ko.
Basta ibalik mo lang ang 300,000 won ko.
Bakit ba…
puro ka pera?
Minahal mo ba talaga ako?
Ano, ikaw?
MAMA
Sagutin mo na.
Hello po, pasensiya na may ginagawa lang ako ngayon.
Kung importante 'to, tatawagan ko kayo kaagad mamaya.
Sige po.
Kumusta ang mama mo?
Gago ka talaga.
Sino ka para kumustahin siya?
Alam mo, dahil niloko mo ako,
natalo lang ako at hindi ako nakapaghiganti sa 'yo.
Pero hahayaan ko na 'yon,
hinihingi ko lang 'yong binigay ko.
Ibalik mo ang 300,000 won.
Babayaran kita
sa kasal mo.
Pero duda ako na may gustong magpakasal sa isang kagaya mong mukhang pera.
"Mukhang pera"?
6 NA BUWAN ANG NAKALIPAS
Manager Son.
Manager Ahn.
Manager Son Hae-yeong.
Manager Ahn Woo-jae.
Manager Son!
'Wag kang sumigaw.
Manager Son Hae-yeong.
-Sobrang saya mo ba? -Oo.
Halika rito.
Kung ganito ka na kasaya maging manager, paano pa pag na-promote ka ulit?
Sa mga panahong 'yon,
di na lihim ang relasyon natin.
Kasal na tayo no'n.
Kasal?
Hae-yeong.
Bakit?
Nag-iisa ka lang ba?
Ako lang ang nag-iisa para sa 'yo.
Mama mo ang tinutukoy ko.
Ikaw lang ba talaga…
ang puwedeng mag-alaga sa kaniya?
Ahn Woo-jae.
Ikaw ang mukhang pera.
Hiniwalayan kita dahil ayoko maging pabigat sa 'yo.
Pero niloko mo ako.
Ipapakita ko sa 'yo ang mangyayari pag niloko mo ako.
Ibalik mo ang pera ko.
Hindi at ayoko.
Talaga?
Sige.
Nandito ako, Ms. Kwon Yi-lin!
Niloloko mo lang ba ako?
Pasensiya na sa paghihintay, Ms. Son.
Ayos lang. Kumusta ang honeymoon mo?
Naku, sobrang saya.
EDUCATION TEAM 2 MANAGER AHN WOO-JAE
Hello?
Buwisit.
Lagot na.
Buwisit, nasaan siya?
-Yi-lin. -Woo-jae.
Paano nangyari 'to?
Di ako makapaniwala.
Hindi, Yi-lin.
Pakinggan mo ako.
-Magpapaliwanag ako. -Nakakatuwa naman!
Tingnan mo.
Ano 'yan?
Lalagyan ng kandila. Ang ganda, 'no?
Gawa 'yan ni Ms. Son gamit 'yong bouquet na nasalo niya.
Para 'yan sa masayang buhay mag-asawa.
Di ko alam na malapit pala kayong dalawa.
Di niya nakuwento sa 'kin.
Sana maging malapit na kaibigan din tayo.
Oo naman!
Akin na ang pera ko.
Hae-yeong, gusto ko naman.
Pero umaasa lang ako sa allowance.
May 200,000 lang ako kada buwan,
at debit card lang ang gamit ko.
Si Yi-lin ang may hawak sa pera namin.
Ano ngayon?
Wala ka bang tinatagong pera?
Kailangang alam ni Yi-lin lahat ng pera ko.
Magwawala siya pag nalaman niyang binigyan kita ng pera.
Alam kong masama ako dahil niloko kita,
pero gusto kong maging mabuti at mapagkakatiwalaang asawa kay Yi-lin.
Mahal na mahal ko siya,
at ayoko siyang masaktan.
Pangako, babayaran kita sa araw ng kasal mo.
Mahihintay mo ba 'yon?
Parang awa mo na.
-Magandang idea 'yon. -Sumali ka kaya.
-Subukan ko ba? -Wala namang mawawala.
Kasama mismo ang CEO sa trabaho.
BRIGHT FUTURE IDEA CONTEST
Pinagyayaman ng kompanya ang talento
at pinayayaman ng talento ang kompanya.
Aalamin ng mga talentadong empleado ng Kkulbee kung paano tayo mangunguna.
Sa mga in-house contest,
parang ninanakaw lang ng higher-ups ang idea ng mga empleado?
"Ninanakaw"?
Para sa magandang kinabukasan. Para manguna sa revenue!
Hindi ka na mag-iisa!
'Yon po ang ibig kong sabihin.
Secretary Yeo.
Magagawa kaya natin 'to?
Mas desperado pa ako kaysa mga empleado natin.
Sir, isang magarbong kasalan sa isang mayamang pamilya ang nakataya sa inyo.
Pero sa mga empleado, evaluation, sahod, work experience,
at buhay nila ang nakataya rito!
Sino'ng mas desperado?
Alam n'yo ba 'yong rain ritual?
Di ako titigil hangga't di tayo nagtatagumpay.
Saan mo natutuhan ang lahat ng 'to, Secretary Yeo?
Sa grad school po.
Ililipat n'yo na ba ako sa development team?
Ano?
Pumayag na kayong lumipat ako.
Ano'ng schedule ko ngayong hapon?
Di talaga bagay sa 'kin maging secretary, sir.
Hindi, bagay na bagay sa 'yo.
Hindi po talaga. Di ko nga alam ang gagawin n'yo ngayong hapon.
May training session ako sa gym. Magdadagdag ako ng set pag nahuli ako.
Mr. Bok!
Pak-gyu!
Nakakaasar!
"Pak-gyu"?
-Minura mo 'ko? -Hindi, sir!
Di po gano'n ang ibig kong sabihin!
Uy, nakita mo na 'to?
BRIGHT FUTURE IDEA CONTEST
May in-house contest?
Bubuo sila ng TF team sa ilalim ng CEO para ipatupad ang idea ng mananalo.
Ang CEO mismo ang hahawak?
Ibig sabihin, ang mananalo ay…
Mapapabilis ang promotion nila.
Office romance, office marriage.
Di ko kailangan ang lahat ng 'yon.
First place sa in-house contest at mabilisang promotion.
Interesado ka ba?
Sobra!
Pasensiya na, pero di ka mananalo.
-Grabe naman. -Makinig ka.
Alam kong magaling ka sa trabaho.
Kahit nga mga resulta ng medical check-up mo maganda.
Pero kasi…
Di sila kumukuha ng babaeng empleado na makakatrabaho ng CEO.
Di 'yan totoo!
-'Yong legal team… -Si Attorney Kang ba?
Kasal na siya.
Walang single na babae
sa mga team nila.
Oo nga, 'no? Lalaki lahat ng mga secretary.
Baka nagkataon lang.
Malalaman mo ang intensiyon dahil sa mga pagkakataon na 'yon.
May mga scandal sa personal na buhay si Chairman Fork.
May mga nagsasabi na utos daw 'yon ng asawa niya.
Sabi naman ng iba, nag-iingat lang si Fork-gyu
para maiwasang magka-scandal tulad ng papa niya.
Sinasabi mo ba
na ang masiglang baton ni Chairman Fork
at ang katamaran ni Fork-gyu
ang nakakasagabal sa promotion ko?
Dahil di ako kasal?
-Di ba discrimination ang tawag do'n? -Gano'n na nga.
Pero para magtagal ka sa trabaho,
kailangan mong manahimik at sumunod na lang.
Kung kasal ka lang sana,
mabilis na sana ang promotion mo.
Ayoko na.
Ayoko nang magtrabaho.
Ayoko nang umasa sa promotion.
Susuko na lang ako.
Hello, sir!
-Hello sa inyong lahat. -Hello.
Nawala antok ko.
Tuloy ho kayo.
Pakipasok ng card.
Babayaran kita sa kasal mo.
Kung kasal ka lang sana, mabilis na sana ang promotion mo.
Buwisit na kasal 'yan.
Ginawa ko na sana kung ako lang, e.
Ma'am.
May kailangan ba kayo?
Oo.
Groom.
Broom?
Maglilinis ka?
Hindi.
Kailangan ko 'yon para magpakasal.
-Isang lalaki sa tabi ng bride. -A, groom.
-Ikaw na lang. -Ako ang?
Groom ko.
Ikaw na lang ang groom ko.
EPILOGUE
Sa mga panahong 'yon,
di na lihim ang relasyon natin.
Kasal na tayo no'n.
Kasal?
Hae-yeong.
Bakit?
Nag-iisa ka lang ba?
Mama mo ang tinutukoy ko.
Ikaw lang ba talaga…
ang puwedeng mag-alaga sa kaniya?
SALAMAT KINA KIM KI-DOO, KIM GU-TAEK, AT PARK SE-WAN SA ESPESYAL NA PAGLABAS
-Kilala na kita, di kita magugustuhan. -Hoy!
Ang talino, sa utak 'yan.
Pero ang pagmamahal, sa puso.
Kasunduan? Kasunduan lang ba sa 'yo ang kasal?
Ayos lang sa 'yo na ginagamit niya si Mama nang ganito?
Gaano ka katangkad?
-Ano'ng timbang mo? -Ayoko talaga sa 'yo.
Ano? Naging kayo ba?
"Oo, naging kami. "
"Gumaganti lang siya. "
Sino sa tingin mo ang paniniwalaan nila?
Sinong tanga ang maghahanap ng groom sa Pumpkin Market?
Sige, payag na ako.
Ang pagsasalin ng subtitle ay ginawa ni Cathrea Joy Fernandez